section_heading: Prvi svjetski rat
paragraph_text: U svibnju 1917. Stapff postaje načelnikom stožera 4. armije kojom je zapovijedao Friedrich Sixt von Arnim. Navedenu dužnost obnaša manje od mjesec dana jer u lipnju postaje načelnikom stožera 6. armije kojom je zapovijedao Otto von Below. Niti na dužnosti načelnika stožera 6. armije Stapff se nije dugo zadržao jer je već u kolovozu imenovan načelnikom stožera 2. armije pod zapovjedništvom Georga von der Marwitza. Kao načelnik stožera 2. armije Stapff sudjeluje u Bitci kod Cambraia nakon koje je promaknut u čin potpukovnika, te odlikovan ordenom Pour le Mérite.